ବମ୍ବେ,୨୫।୨ଃ ପରଦାରେ ଦିନେ ଦର୍ଶକଙ୍କୁ ଭରପୂର ମନୋରଞ୍ଜନ ଦେଉଥିବା ବଲିଉଡ ନାୟିକା ଶ୍ରୀଦେବୀଙ୍କ ପରଲୋକ ଘଟିଛି। ଦୁବାଇରେ ଏକ ବିବାହ ଉତ୍ସବରେ ଯୋଗଦେବାକୁ ଯାଇଥିବା ଏହି ନାୟିକାଙ୍କର ହୃଦଘାତରେ ପରଲୋକ ହୋଇଥିବା ସୂଚନା ମିଳିଛି।\nପରପାରିରେ ଶ୍ରୀଦେବୀ February 25th, 11:06 AM February 25th, 17:38 PM\nବମ୍ବେ,୨୫।୨ଃ ପରଦାରେ ଦିନେ ଦର୍ଶକଙ୍କୁ ଭରପୂର ମନୋରଞ୍ଜନ ଦେଉଥିବା ବଲିଉଡ ନାୟିକା ଶ୍ରୀଦେବୀଙ୍କ ପରଲୋକ ଘଟିଛି। ଦୁବାଇରେ ଏକ ବିବାହ ଉତ୍ସବରେ ଯୋଗଦେବାକୁ ଯାଇଥିବା ଏହି ନାୟିକାଙ୍କର ହୃଦଘାତରେ ପରଲୋକ ହୋଇଥିବା ସୂଚନା ମିଳିଛି। ଏହି ଖବର ପ୍ରଚାରିତ ହେବା ପରେ ସାରା ବଲିଉଡ ସ୍ତବ୍ଧ ହୋଇଯାଇଛି। ୧୯୬୩ ଅଗଷ୍ଟ ୧୩ରେ ଜନ୍ମ ନେଇଥିବା ବଲିଉଡ ଦିଭା ଶ୍ରୀଦେବୀ ୨୪ ଫେବୃୟାରୀ ୨୦୧୮ରେ ଇହଲୀଳା ସମ୍ବରଣ କରିଛନ୍ତି। ଶିଶୁ କଳାକାରରୁ ନିଜ କ୍ୟାରିୟର ଆରମ୍ଭ କରିଥିବା ଏହି ନାୟିକା କେବଳ ବଲିଉଡ ନୁହେଁ ବରଂ କିଛି ତାମିଲ, ତେଲୁଗୁ ଆଦି ଚଳଚ୍ଚିତ୍ରରେ ଅଭିନୟ କରି ଦର୍ଶକଙ୍କ ନିକଟତର ହୋଇ ପାରିଥିଲେ। ଚାନ୍ଦିନୀ ଗର୍ଲ କୁହନ୍ତୁ ଅବା ହଓ୍ବା ହଓ୍ବାଇ ପୁଣି ସଦ୍ମା ହେଉ ଅବା ଲମ୍ହେ ସବୁଥିରେ ଶ୍ରୀଦେବୀଙ୍କ ଅଭିନୟ ଦର୍ଶକଙ୍କୁ ବେଶ କିଛି ସମୟ ବାନ୍ଧି ରଖିଛି। ବିଳମ୍ବରେ ହେଉ ପଛେ ସେ ଗଢିଥିଲେ ତାଙ୍କର ଏକ ସୁନ୍ଦର ସଂସାର। ସ୍ବାମୀ ବୋନି କପୁର ଓ ଦୁଇ ଝିଅ ଜାହ୍ନବୀ ଓ ଖୁସୀଙ୍କୁ ନେଇ ସୁଖର ସଂସାରରେ କିନ୍ତୁ ବେଶି ସମୟ ରହି ପାରିଲେନି ଶ୍ରୀଦେବୀ। ବିବାହ ପରେ ବଡ ପରଦାରୁ ଦୂରେଇ ଯାଇଥିବା ଶ୍ରୀଦେବୀ କିନ୍ତୁ 'ଇଂଲିଶ ଭିଙ୍ଗଲିସ୍' ମାଧ୍ୟମରେ ପୁଣି ଫେରିଥିଲେ ବଲିଉଡ ଦୁନିଆକୁ। ଅସମୟରେ ଅଫେରା ରାଇଜର ପଥିକ ସାଜି ସେ ଏବେ ବଲିଉଡ ଦୁନିଆରେ ଛାଡି ଦେଇଗଲେ ଏକ ଅପୂରଣୀୟ ଶୂନ୍ୟସ୍ଥାନ। ମାତ୍ର ୫୪ ବର୍ଷ ବୟସରେ ଇହଲୀଳା ସମ୍ବରଣ କରିଥିବା ଏହି ନାୟିକାଙ୍କ ମୃତ୍ୟୁ ଖବର ଶୁଣି ଏବେ ବଲିଉଡ ତଥା ତାଙ୍କ ପ୍ରସଂଶକ ମହଲରେ ଶୋକର ଛାୟା ଖେଳିଯାଇଛି। ସୂଚନା ଅନୁଯାୟୀ ଦୁବାଇରୁ ତାଙ୍କ ମୃତ ଶରୀର ରବିବାର ସଂନ୍ଧ୍ୟା ସୁଦ୍ଧା ବମ୍ବେରେ ପହଞ୍ଚିବା ପରେ ଶେଷ ଦର୍ଶନ କରିବାର କାର୍ଯ୍ୟକ୍ରମ ରହିଛି। ଏହାପରେ ତାଙ୍କର ଅନ୍ତିମ ସଂସ୍କାର କରାଯିବ।\nଶ୍ରୀନଗର,୨୫।୩ଃ ଲୋକ ସଭା ନିର୍ବାଚନ ଯେତେ ପାଖକୁ ଆସୁଛି ନେତାଙ୍କ ମଧ୍ୟରେ ରାଜନୈତିକ ବୟାନବାଜି ସେତିକି ବୃଦ୍ଧି ପାଇଛି। ଏହି ପରିପ୍ରେକ୍ଷୀରେ ଜମ୍ମୁ-କଶ୍ମୀର ନ୍ୟାସନାଲ କନଫରେନ୍ସ ଦଳର ନେତା ଅକବର ଲୋନ ପାକିସ୍ତାନକୁ ନେଇ ଦେଇଥିବା ବୟାନ ସାମ୍ନାକୁ ଆସିଛି।\nଏଥର ନିର୍ବାଚନ ଲଢି ପାରନ୍ତି ସ୍ବାମୀ ଓମ୍\nନୂଆଦିଲ୍ଲୀ,୨୫।୩ଃ ଲୋକସଭା ନିର୍ବାଚନର ତାରିଖ ଯେତେ ନିକଟତର ହେଉଛି ଏଥିରେ ସେହି ପରିମାଣରେ ରାଜନୈତିକ ସରଗରମ ଦେଖିବାକୁ ମିଳୁଛି।\nନିର୍ବାଚନ ବେଳେ ସମାନ ରାସ୍ତାରେ ଶାସକ-ବିରୋଧୀଃହଜାଇଦେଲେ ଅସଲ ପ୍ରସଙ୍ଗ\nନୂଆଦିଲ୍ଲୀ,୨୫ା୩ଃଯେଉଁ ପ୍ରସଙ୍ଗଗୁଡ଼ିକୁ ନେଇ ପାର୍ଲାମେଣ୍ଟକୁ ଅଚଳ କରିଦିଆଯାଉଥିଲା, ଜନସାଧାରଣଙ୍କ ସ୍ବାର୍ଥ ସହ ଜଡ଼ିତ ଯେଉଁ ପ୍ରଶ୍ନଗୁଡ଼ିକ ପ୍ରତିଦିନ ଉଠୁଥିଲା ଶେଷରେ ଶାସକ-ବିରୋଧୀ ମିଳିମିଶି ସେସବୁକୁ ହଜାଇ ଦେଇଛନ୍ତି।\nଦେଶକୁ ମୋଦି ହିଁ ଦେଇପାରିବେ ସୁରକ୍ଷାଃ ଶାହ\nଲକ୍ଷ୍ନୌ,୨୫ା୩ଃ ଦେଶକୁ କେବଳ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସୁରକ୍ଷା ଦେଇପାରିବେ ବୋଲି ଉତ୍ତରପ୍ରଦେଶର ଆଗ୍ରାରେ ରବିବାର ଭାଜପା ରାଷ୍ଟ୍ରୀୟ ଅଧ୍ୟକ୍ଷ ଅମିତ ଶାହ କହିଛନ୍ତି।\n'କେବଳ ଧନୀଙ୍କ ପାଇଁ ଚୌକିଦାର'\nନୂଆଦିଲ୍ଲୀ/ଲକ୍ଷ୍ନୌ,୨୫ା୩(ପି.ଟି.):ଚୌକିଦାରମାନେ ଗରିବଙ୍କ କଥା ଚିନ୍ତା କରୁନାହାନ୍ତି। ସେମାନେ କେବଳ ଧନୀଙ୍କ ପାଇଁ କାମ କରୁଛନ୍ତି ବୋଲି ରବିବାର କଂଗ୍ରେସ ସାଧାରଣ ସମ୍ପାଦକ ପ୍ରିୟଙ୍କା ଗାନ୍ଧୀ ଭଦ୍ରା ଉତ୍ତରପ୍ରଦେଶର ଭାଜପା ନେତାମାନଙ୍କୁ ଟାର୍ଗେଟ କରିଛନ୍ତି।\n'ତୁଳସୀ ବଣରେ ଗଞ୍ଜେଇ ଗଛ ଜଗନ୍'\nକଡାପା,୨୫ା୩(ଆଇଏଏନ୍ଏସ୍):ଓ୍ବାଇଏସ୍ଆର୍ କଂଗ୍ରେସ ପାର୍ଟି ମୁଖ୍ୟ ଓ୍ବାଇ.ଏସ୍. ଜଗନ୍ମୋହନ୍ ରେଡ୍ଡୀ ତୁଳସୀ ବଗିଚାରେ ଏକ ଗଞ୍ଜେଇ ଗଛ ବୋଲି ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀ ଏନ୍. ଚନ୍ଦ୍ରାବାବୁ ନାଇଡୁ ସମାଲୋଚନା କରିଛନ୍ତି।\nରାହୁଲଙ୍କ ସମ୍ପତ୍ତିକୁ ନେଇ ପ୍ରଶ୍ନ ଉଠାଇଲା ଭାଜପାଃ୧୦ ବର୍ଷରେ ୫୫ ଲକ୍ଷରୁ ୯ କୋଟି\nନୂଆଦିଲ୍ଲୀ,୨୫ା୩(ପି.ଟି.):କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀଙ୍କ ସମ୍ପତ୍ତି ୨୦୦୪ରେ ୫୫ ଲକ୍ଷ ଟଙ୍କା ଥିବାବେଳେ ୨୦୧୪ରେ ଏହା ୯ କୋଟି ଟଙ୍କାକୁ ବୃଦ୍ଧି ପାଇଥିଲା। ରାହୁଲଙ୍କ ଆୟର କୌଣସି ଜ୍ଞାତ ଉତ୍ସ ନ ଥିବାବେଳେ ୧୦ ବର୍ଷରେ କିପରି ଏତେ ବୃଦ୍ଧି ପାଇଲା ତାହାକୁ ନେଇ ଭାଜପା ପ୍ରଶ୍ନ ଉଠାଇଛି।
